ആര്യന് ഖാനും ഗോസാവിയും ഒന്നിച്ചുള്ള പുതിയ വിഡിയോ പുറത്ത് വിട്ട് ശിവസേന മുംബൈ: ആര്യന് ഖാന് അറസ്റ്റിലായ മുംബൈ ആഡംബരക്കപ്പല് ലഹരിപാര്ട്ടി കേസില് എന് സി ബി ക്കെതിരെ ഗുരുതര ആരോപണവുമായി സാക്ഷി രംഗത്ത് വന്നതിന് പിന്നാലെ കൂടുതല് നിര്ണായക വെളിപ്പെടുത്തലുമായി ശിവസേന നേതാവ് സഞ്ജയ് റാവുത്ത്. സാക്ഷിയെ കൊണ്ട് വെള്ളക്കടലാസില് എന്.സി.ബി ഉദ്യോഗസ്ഥര് ഒപ്പിടുവിച്ച് വാങ്ങിയെന്ന വെളിപ്പെടുത്തല് ഞെട്ടിക്കുന്നതാണെന്നാണ് റാവുത്ത് പ്രതികരിച്ചത് .അതെ സമയം ആര്യന് ഖാനും കേസിലെ മറ്റൊരു സാക്ഷിയായ കെ.പി. ഗോസാവിയും എന്.സി.ബി ഓഫിസില് ഒരുമിച്ചുള്ള വിഡിയോയും അദ്ദേഹം പുറത്തുവിട്ടു. ആര്യന് ഖാനെ ഗോസാവി തന്റെ ഫോണില് സംസാരിപ്പിക്കുന്നതിന്റെ ദൃശ്യമാണ് പുറത്തുവന്നത്. ആര്യന് ഖാന് കേസില് സാക്ഷിയെ കൊണ്ട് വെള്ളക്കടലാസില് എന്.സി.ബി ഉദ്യോഗസ്ഥര് ഒപ്പിടുവിച്ച് വാങ്ങിയെന്ന വെളിപ്പെടുത്തല് ഞെട്ടിക്കുന്നതാണ്. വന്തോതിലുള്ള പണം ആവശ്യപ്പെട്ടെന്ന റിപ്പോര്ട്ടുകളും വരുന്നു. മഹാരാഷ്ട്രയെ അപകീര്ത്തിപ്പെടുത്താനാണ് ഇങ്ങനെയൊരു കേസ് ഉണ്ടാക്കിയത് എന്നാണ് മുഖ്യമന്ത്രി ഉദ്ധവ് താക്കറെ ചൂണ്ടിക്കാട്ടിയത് . ഇത് ശരിയാണെന്നാണ് കാണുന്നത്. പൊലീസ് ഇക്കാര്യത്തില് സ്വമേധയാ ഇടപെടണം സഞ്ജയ് റാവുത്ത് വിഡിയോ പങ്കുവെച്ചുകൊണ്ട് ട്വീറ്റ് ചെയ്തു. കേസിലെ സാക്ഷിയായ പ്രഭാകര് സെയില് ആണ് കോടികളുടെ ഇടപാടാണ് ലഹരികേസിന്റെ മറവില് നടക്കുന്നതെന്ന് സത്യവാങ്മൂലം നല്കിയത്. കേസിലെ മറ്റൊരു സാക്ഷിയായ കെ.പി. ഗോസാവിയുടെ അംഗരക്ഷകനാണ് പ്രഭാകര് സെയില്. എന്.സി.ബി സോണല് ഡയറക്ടര് സമീര് വാങ്കഡെ അടക്കം ചേര്ന്ന് ഷാരൂഖ് ഖാനില് നിന്ന് പണം തട്ടാനുള്ള ശ്രമമാണ് നടക്കുന്നതെന്നാണ് ഇയാളുടെ ആരോപണം.അതെ സമയം ഈ ആരോപണങ്ങളെല്ലാം അപ്പാടെ തള്ളി സമീര് വാങ്കഡെ അടക്കമുള്ള എന് സി ബി ഉദ്യോഗസ്ഥര് രംഗത്തെത്തിയിരുന്നു .The post ആര്യന് ഖാനും ഗോസാവിയും ഒന്നിച്ചുള്ള പുതിയ വിഡിയോ പുറത്ത് വിട്ട് ശിവസേന first appeared on MalayalamExpressOnline.